Samarqand viloyati Ishtixon tumani “Xo‘jalik hisobidagi yer tuzish va ko‘chmas mulk kadastr xizmati” davlat unitar korxonasi boshlig‘i Yormuhammad Saidmurodov poraxo‘rlikda ayblanib qamaldi. Bu haqda “Huquq” gazetasi xabar bermoqda. Aytilishicha, u tumandagi Oqchurog‘osi qishlog‘ida istiqomat qiluvchi Sherzod Jo‘raqulovdan 6 sotix yer uchun kadastr hujjatlarini rasmiylashtirish evaziga 500 ming so‘m so‘ragan. Jo‘raqulov bu haqda huquq-tartibot idoralariga xabar qilgan, natijada Saidmurodov pora olayotganda jinoyat ustida qo‘lga tushgan.Sud hukmi bilan u 8 yil 6 oy muddatga qamoq jazosiga hukm qilindi.Saidmurodov kadastr xizmati boshlig‘i lavozimini 10 yil davomida egallab kelgan.